Oficiālais Vēstnesis L 137 , 09/05/1998 Lpp. 0009 - 0010



Komisijas Regula (EK) Nr. 981/98 (1998. gada 7. maijs) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu [1], kurā jaunākie grozījumi izdarīti ar Komisijas Regulu (EK) Nr. 2509/97 [2], un jo īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienādu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir paredzēti kombinētās nomenklatūras interpretācijas vispārīgie noteikumi un šie noteikumi ir piemērojami arī jebkurai citai nomenklatūrai, kas pilnīgi vai daļēji uz to pamatojas vai kas tai pievieno papildu apakšiedaļas, un kas ir ieviesta ar īpašiem Kopienas noteikumiem, lai piemērotu tarifus un citus pasākumus, kuri attiecas uz preču tirdzniecību; tā kā atbilstīgi minētajiem vispārīgiem noteikumiem preces, kas raksturotas šīs regulas pielikuma tabulas 1. ailē, jāklasificē saskaņā ar attiecīgiem KN kodiem, kas norādīti 2. ailē, pamatojumu sniedzot 3. ailē; tā kā ir atzīts, ka uz juridiski saistošu informāciju par tarifiem, ko attiecībā uz preču klasifikāciju kombinētajā nomenklatūrā sniedz dalībvalstu muitas dienesti un kas neatbilst šajā regulā noteiktajām tiesībām, personas, kuru rīcībā ir šāda informācija, var turpināt atsaukties trīs mēnešus, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92, ar ko izveidots Kopienas Muitas kodekss [3]; tā kā šajā regulā paredzētie pasākumi saskan ar Muitas kodeksa komitejas Tarifu un statistikas nomenklatūras nodaļas atzinumu, IR PIEŅĒMUSI ŠO REGULU. 1. pants Preces, kas raksturotas pielikuma tabulas 1. ailē, kombinētajā nomenklatūrā klasificē ar attiecīgiem KN kodiem, kas norādīti minētās tabulas 2. ailē. 2. pants Uz juridiski saistošu informāciju par tarifiem, ko sniedz dalībvalstu muitas dienesti, bet kas neatbilst šajā regulā noteiktajām tiesībām, var turpināt atsaukties trīs mēnešus, pamatojoties uz 12. panta 6. punktu Regulā (EEK) Nr. 2913/92. 3. pants Šī regula stājas spēkā divdesmit pirmajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 7. maijā Komisijas vārdā — Komisijas loceklis Mario Monti [1] OV L 256, 7.9.1987., 1. lpp. [2] OV L 345, 16.12.1997., 44. lpp. [3] OV L 302, 19.10.1992., 1. lpp. -------------------------------------------------- PIELIKUMS Apraksts | Klasifikācija KN kods | Pamatojums | (1) | (2) | (3) | 1.Fotoalbums iesējumā, kura izmēri ir 12 cm platumā, 16,5 cm garumā un 53 cm biezumā un ko veido šādi materiāli:kartona pamatne, kas secīgā kārtībā pārklāta ar porainu plastmasu, plāna kartona slāni, krāsainu papīru un plastmasas foliju,iekšējās 60 lappuses, ko veido plastmasas lapas ar piestiprinātām caurspīdīgas plastmasas kabatām, ir pielīmētas iesējumam. | 39269091 | Klasifikācija noteikta, ievērojot kombinētās nomenklatūras interpretācijas 1., 3.b un 6. vispārīgo noteikumu, kā arī KN kodu 3926, 392690 un 39269091 aprakstu. Šī kompleksā izstrādājuma plastmasas sastāvdaļas ir pārsvarā gan apjoma ziņā, gan attiecībā uz izstrādājumam paredzēto pielietojumu. | 2.Klēpja datora tipa ierīce aptuveni 20 cm garā, 23 cm platā un 6 cm biezā lietā, krāsainas plastmasas apvalkā.Ierīci veido šādas sastāvdaļas:skaļrunis,elektronisks procesors (nav brīvi pārprogrammējams),tastatūra ar slēdžiem zem izturīgas plastmasas plēves,šķidro kristālu displejs, kura izmēri ir aptuveni 6 x 3 cm,slēdži skaļruņa un kontrasta regulēšanai.Ierīcē ir 16 stacionāras programmas, kas veic rakstīšanas, aritmētikas un loģikas vingrinājumus, kā arī komponē mūziku.Programmas ir paredzētas bērniem no piecu līdz astoņu gadu vecumam. | 95039032 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 9503, 950390 un 95039032 aprakstu. Četras no 16 stacionārajām programmām veido rakstiski vingrinājumi, septiņas — pārbauda zināšanas aritmētikā, un divas programmas ir saistītas ar nošu, melodiju utt. atpazīšanu. Kaut gan 15 no 16 programmām ir paredzētas diviem spēles dalībniekiem un par pareizām atbildēm piešķir punktus, izstrādājumam nav 9504. pozīcijā norādītās viesību spēles vai rotaļas īpašību. Izstrādājumam ir izglītojošas rotaļlietas pamatīpašības. | --------------------------------------------------